钦定古今图书集成/理学汇编/文学典/第115卷 > 曾异撰
## 钦定古今图书集成/理学汇编/文学典/第115卷 > 曾异撰

按《明外史》本传：“异撰字弗人，晋江人，家候官。父为诸
生，早卒。母张氏，以遗腹生家，窭甚，纺绩给晨夕。异撰
起孤童，事母至孝。岁饥，采署叶杂糠籺食之。母妻尝
负畚锄干草给爨。然性介甚，长吏知其贤，欲为地，不
屑也。久为诸生，见天下多故，究心经世学，其所言皆可见之行事。诗有奇气，然太近诡。吴兴潘曾纮督学”
政，上其母节行，获旌于朝。及曾纮巡抚南赣，得王惟
俭所撰《宋史招异撰》及新建徐世溥更定，未成而罢。
崇祯十二年举乡试，年四十有九矣。再赴会试还，遂
卒。